שאלה: כניסה להדרכה בשבט צעיר: מה הטעם??:,רציתי להתייעץ בנושא ההדרכה. אשמח מאוד עם תוכלו תעזור לי. אני בת 15(מסיימת כיתה ט) אני בשבט ציון בבני עקיבא, גרה בהתנחלות ליד ירושלים. עכשיו זאת התקופה שמכניסים אצלנו להדרכה, אנחנו שבט של 18 בנות באמת טובות ואיכותיות, וצריכות להיכנס 6.(2 לנבטים מעלות והראה) ובאמת היה למדריכות שלי הכי קשה לבחור את מי להכניס.והם באמת חשבו על זה הרבה, הם דיברו איתי שהם רוצות שאני ידריך בישוב ושהם צריכות את הכוחות שלי בסניף וכו. וממש שמחתי כי אני חושבת שמאוד חשוב לתרום בגיל זה כי מעבר לזה שאתה נותן אתה גם מאוד נבנה מזה. ואני מאוד מאוד רוצה להכנס להדריך את שבט הראה(כיתה ח) כי זה כבר גיל גדול ובוגר ואני באמת חושבת שקורים שם דברים מדהימים, ואפשר לדבר באמת על דברים עמוקים ומשמעותיים של החיים. ואתמול הם אמרו לי שהם רוצות שאני אכנס להדריך את שבט נבטים. כי זה מה שהם חושבות שהכי מתאים לי. ואני ממש מבואסת ובאמת שאני לא יודעת מה לעשות. ואני גם לא מצליחה להתחבר לזה לראות אותי שם. אני לא רואה את עצמי מצליחה שם לתרום יותר מידי. בקיצור אני ממש מבולבלת וממש אשמח אם תעזור לי. ב מראש.
תשובה: לך! שפנית אלינו, זה לא מובן מאליו שאת משתפת אותנו במחשבות והרגשות שלך, וזה צעד בוגר להתייעץ ולשתף. לפי תאריך השאלה, אני רואה שעבר למעלה מחודש מאז שפנית אלינו עד שענינו לך, ולכן אני מניחה שכבר נכנסת להדרכה בשבט נבטים. אנסה לתת לך קצת נקודות מעניינות למחשבה ועצות כדי שתוכלי להדריך בכיף בתחושה שאת תורמת. הכניסה ברכותיי על הכניסה להדרכה! אני בטוחה שההחלטה של המדריכות שלך לא היתה פשוטה, את מי להכניס ולאן. אני בעצמי הייתי צריכה להכניס להדרכה ולכן אני מזדהה איתן לחלוטין. עצם הכנסתך להדרכה מעידה עלייך שאת ראויה, לפחות בעיניי המדריכות שלך, להדריך ולקחת חלק בחינוכם של ילדים הצעירים ממך. הדרכה בכל גיל מצריכה מהמדריכה בגרות, הבנה, אוזן קשבת לחניכים, יכולת מנהיגותית, אמונה בדרך התנועה ועוד דברים רבים, ואת יכולה להסיק שהכניסו אותך להדרכה מכיוון שהן מאמינות שיש בך את כל התכונות הטובות האלו. לכן תטפחי לעצמך על השכם ותמשיכי לטפח את התכונות האלו! (רק למען הסדר הטוב - אינני מתכוונת שכל מי שלא נכנסה להדרכה היא אינה בעלת תכונות טובות כמו שלך, לפעמים ישנם פרמטרים נוספים לכניסה להדרכה, כמו מספר מדריכים מוגבל או מערכת היחסים עם המדריכות.) דברים שרואים מכאן לא רואים משם לפי מה שכתבת, המדריכות שלך הסבירו לך שהן הכניסו אותך להדריך את שבט נבטים כי הן חושבות שזה מה שמתאים לך. אולי את חושבת אחרת אבל בעצם נקודות המבט שלכן שונות - את מכירה את עצמך בגוף ראשון כמובן, אבל תנסי רגע לחשוב איך את נראית מנקודת מבט חיצונית של המדריכות שלך. מה שהן חושבות עלייך זה בעצם מסקנה מכל תקופת היכרותכן, שיתוף הפעולה שלך בתור חניכה, צורת ההתנהגות שלך, הקשר שלך עם המדריכות וכו. כנראה שמסקנתן היתה שאת מתאימה להדריך גילאים צעירים יותר. לגיטימי ביותר שדעתכן שונות, אך הן אלו שמחליטות בסופו של דבר ולכן במקרה זה נקודת מבטן היא זו שקובעת. זה לא אומר שאסור לך להביע את דעתך - להיפך, את יכולה לגשת אליהן ולשתף אותן בתחושותייך, אני בטוחה שהן ישמחו לשמוע, רק קחי בחשבון שלא בטוח שזה ישנה את החלטתן. כחומר ביד היוצר כמו שאמרנו בהתחלה, לפי התאריך אני מניחה שאת כבר נכנסת להדרכה בשבט נבטים במלוא המרץ ולכן עכשיו אביא בפנייך מספר נקודות שיכולות לעזור לך בהדרכה דווקא של השבט הצעיר ביותר בתנועה. 1. המפגש הראשון של החניכים עם תנועת בני עקיבא הוא דרכך - זו הזדמנות מצויינת בשבילך להאהיב את התנועה על ילדים צעירים כמו שאת אוהבת אותה. את בונה בהם את הרושם הראשוני שיישאר איתם במהלך דרכם בתנועה ואפילו אחריה. נכון מדובר באחריות גדולה, במשימה חשובה ומשמעותית לא פחות מאשר העברת תכנים עמוקים לילדים בשבטים הגדולים יותר. 2. יתרון נוסף שיש בהדרכת ילדים צעירים הוא שאת לוקחת חלק בעיצוב אישיותם הכללית, ולא רק בקשר לתנועה. ככל הילד צעיר יותר, כך הוא פתוח יותר ומוכן להכל ומחכה רק לשמוע ממך וללמוד ממך. צריך גם להיזהר בקטע הזה ולהיות מאוד זהירים בכל מסר שמועבר לחניכים אם בדרך ישירה כמו בפעולה או בדרך עקיפה כמו דוגמא אישית. את שומעת הרבה יותר ילדים אומרים "הוא אמר לי ש." אני חושב ש.כי הוא אמר לי ש." הם מאמינים ומאמצים בקלות כל מסר שתנסי להעביר להם, את זוכה להיות שותפה לעיצובם ולכן עלייך לשמוח בזה ולנצל את העובדה הזאת ולפעול במרץ בשבילם. 3. התגמול ההערכה והאהבה יבואו באופן ישיר ומחמם מהילדים. ילדים אוהבים להראות אהבה והערכה, הם לא יתנו לך לעבוד קשה על מנת לזכות באהבתם, וכמובן לא יסתירו ממך את דעתם אם עשית משהו שלא מצא חן בעיניהם. לילדים יותר קל להראות שהם אוהבים אותך, הם יגידו לך את זה באופן ישיר, יחבקו אותך, יסתובבו סביבך הרבה או יצביעו ברגליים ויבואו לכל פעילות שתעשי להם. זה כמובן דורש ממך השקעה רבה, אך מרגע שתזכי בהם, תרוויחי המון אהבה וחיבוקים. ישנם בוודאי עוד הרבה יתרונות נוספים להדרכה של שבט צעיר. תשאלי בנות סביבך שגדולות ממך ויצא להן להדריך את אותם הגילאים - מה הן הרוויחו מזה?כיצד הן תרמו? אני חושבת שהכל תלוי בנקודת המבט שלך. נכון, אמנם לא נכנסת להדריך בשבט שרצית, אבל נפלה בחלקך הזכות לחנך ברוח התנועה, ילדים שרק מחכים שיפעילו אותם וילמדו אותם. אני מאחלת לך המון הצלחה בשנה החדשה בכלל ובהדרכה בפרט. שתצליחי לגלות בעצמך כוחות ויכולות שטרם הכרת ושתעצימי את עצמך ואת חניכותייך כמה שאפשר. שנה טובה! מוזמנת לפנות שוב לאתר ו או אליי בכל עניין! ציפיה zipiyaa gmail.com